CELEX: 62016TN0303
Language: el
Date: 2016-06-14 00:00:00
Title: Υπόθεση T-303/16: Προσφυγή της 14ης Ιουνίου 2016 — Novartis Europharm κατά Επιτροπής

16.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/24
            
         Προσφυγή της 14ης Ιουνίου 2016 — Novartis Europharm κατά Επιτροπής
   (Υπόθεση T-303/16)
   (2016/C 296/33)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Novartis Europharm Ltd (Camberley, Ηνωμένο Βασίλειο) (εκπρόσωπος: C. Schoonderbeek, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής της 4ης Απριλίου 2016 [C(2016) 2083 (τελικό)]· και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδά της και στα έξοδα της Novartis.
            
         
      Λόγοι και κύρια επιχειρήματα
   
   Προς στήριξη της προσφυγής, η προσφεύγουσα προβάλλει δύο λόγους ακυρώσεως.
   
               1.
            
            
               Με τον πρώτο λόγο προβάλλεται ότι η απόφαση της Επιτροπής της 4ης Απριλίου 2016 είναι παράνομη ως εκ του ότι προσβάλλει τα δικαιώματα εμπορικής αποκλειστικότητας ορφανού φαρμάκου της Novartis για το προϊόν της TOBI Podhaler βάσει του άρθρου 8, παράγραφος 1, του κανονισμού (ΕΚ) 141/2000 (1) για τα ορφανά φάρμακα και διότι δεν επληρούντο οι προβλεπόμενοι από το άρθρο 8, παράγραφος 3, του κανονισμού αυτού όροι για τη χορήγηση παρεκκλίσεως από τα εν λόγω δικαιώματα εμπορικής αποκλειστικότητας ορφανού φαρμάκου.
            
         
               2.
            
            
               Με τον δεύτερο λόγο προβάλλεται ότι η απόφαση της Επιτροπής της 4ης Απριλίου 2016 καταρτίσθηκε και εκδόθηκε κατά παράβαση του «καθήκοντος μέριμνας», που είναι επίσης γνωστό ως «αρχή της επιμελείας», ιδίως εξαιτίας της παραλείψεως να ληφθούν υπόψη όλα τα σχετικά επιστημονικά δεδομένα όσον αφορά τα οικεία φάρμακα, και εξαιτίας της ανυπαρξίας διαβουλεύσεως με τη Novartis, ως ενδιαφερόμενου μέρους, στο πλαίσιο της επιστημονικής αξιολογήσεως.
            
         
      (1)  Κανονισμός (ΕΚ) 141/2000 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, για τα ορφανά φάρμακα (ΕΕ L 18, της 22.1.2000, σ. 1).